పెద్దపల్లి జిల్లాలో నిన్న ఉదయం రోడ్డు ప్రమాదం
నరసరావుపేటకు చెందిన నగలు వ్యాపారుల మృతి
బంగారాన్ని గుర్తించి ఎస్సైకి అప్పగించిన 108 సిబ్బంది
మరికొంత బంగారం మాయమైందని కుటుంబ సభ్యుల ఫిర్యాదు
24 గంటల్లోనే ఛేదించిన పోలీసులు
తెలంగాణలోని పెద్దపల్లి జిల్లాలో నిన్న ఉదయం జరిగిన రోడ్డు ప్రమాదంలో గుంటూరు జిల్లా నరసరావుపేటకు చెందిన ఇద్దరు బంగారం వ్యాపారులు మృతి చెందారు. ఆ సమయంలో వీరివద్ద కోటి రూపాయలకుపైగా విలువైన బంగారం ఉంది. ప్రమాదం జరిగిన తర్వాత 2 కిలోల 300 గ్రాముల బంగారం మాయమైనట్టు వారి కుటుంబ సభ్యులు పోలీసులకు ఫిర్యాదు చేశారు. కేసు నమోదు చేసుకుని దర్యాప్తు ప్రారంభించిన పోలీసులు 24 గంటల్లోనే ఛేదించారు. నిందితుల నుంచి ఆ బంగారాన్ని రాబట్టారు.
ఈ కేసు పూర్వాపరాల్లోకి వెళ్తే.. నరసరావుపేటకు చెందిన నగల వ్యాపారులు కొత్త శ్రీనివాస్, కొత్త రాంబాబు తెలంగాణలోని వివిధ ప్రాంతాల్లో బంగారం షాపులకు ఆభరణాలు విక్రయిస్తారు. నిన్న ఉదయం వీరు ప్రయాణిస్తున్న కారు పెద్దపల్లి జిల్లా రామగుండం మండలంలోని మల్యాల మూలమలుపు వద్ద రాజీవ్ ‌రహదారిపై అదుపుతప్పి బోల్తా పడింది. ఈ ఘటనలో వ్యాపారులు ఇద్దరు ప్రాణాలు కోల్పోగా, కారులో వారితోపాటే ఉన్న సంతోష్ కుమార్, సంతోష్‌లు తీవ్రంగా గాయపడ్డారు.
సమాచారం అందుకున్న 108 సిబ్బంది క్షతగాత్రులను గోదావరిఖని ఆసుపత్రికి తరలించారు. ఆ సమయంలో వారి వద్ద బంగారాన్ని గుర్తించిన సిబ్బంది దానిని రామగుండం ఎస్సై శైలజకు అప్పగించారు. బాధితుల నుంచి 3 కిలోల 300 గ్రాముల బంగారం లభించినట్టు పోలీసులు కూడా ప్రకటించారు. దీంతో అనుమానించిన బాధిత కుటుంబ సభ్యులు వారి వద్ద ఉండాల్సిన మరో 2 కిలోల 300 గ్రాముల బంగారం మాయమైందని పోలీసులకు ఫిర్యాదు చేశారు. కేసు నమోదు చేసుకున్న రామగుండం టాస్క్‌ఫోర్స్ పోలీసులు ఒక్క రోజులోనే కేసును ఛేదించారు. నిందితుల నుంచి మాయమైన బంగారాన్ని స్వాధీనం చేసుకున్నారు.
peddapalli jillaalo ninna udayam roddu pramaadam
narasaraopetaku chendina nagalu vyaapaarula mruti
bangaaraanni gurtinchi essaiki appaginchina 108 sibbandi
marikonta bangaram maayamaindani kutumba sabhyula firyaadu
24 gantallone chedinchina poliisulu
telangaanaloni peddapalli jillaalo ninna udayam jarigina roddu pramaadamlo gunturu jilla narasaraopetaku chendina iddaru bangaram vyaapaarulu mruti chendaaru. aa samayamlo veerivadda koti roopaayalakupaigaa viluvaina bangaram undi. pramaadam jarigina tarvaata 2 kilola 300 graamula bangaram mayamainattu vaari kutumba sabhyulu polisulaku firyaadu chesaru. kesu namodu chesukuni daryaaptu praarambhinchina poliisulu 24 gantallone chedinchaaru. ninditula nunchi aa bangaaraanni rabattaru.
ee kesu puurvaaparaalloki velte.. narasaraopetaku chendina nagala vyaapaarulu kotta srinivas, kotta rambabu telangaanaloni vividha praantaallo bangaram shapulaku aabharanaalu vikrayistaaru. ninna udayam veeru prayaanistunna kaaru peddapalli jilla ramagundam mandalamlooni malyala moolamalupu vadda rajiv yrahadaaripai aduputappi bolta padindi. ee ghatanalo vyaapaarulu iddaru praanaalu kolpoga, kaarulo vaarithopaate unna santosh kumar, santoshelu teevramgaa gayapaddaru.
samacharam andukunna 108 sibbandi kshatagaatrulanu godavarikhani aasupatriki taralinchaaru. aa samayamlo vaari vadda bangaaraanni gurtinchina sibbandi daanini ramagundam essai sailajaku appaginchaaru. baadhitula nunchi 3 kilola 300 graamula bangaram labhinchinattu poliisulu kuudaa prakatinchaaru. deentho anumaaninchina baadhita kutumba sabhyulu vaari vadda undaalsina maro 2 kilola 300 graamula bangaram maayamaindani polisulaku firyaadu chesaru. kesu namodu chesukunna ramagundam taskefors poliisulu okka rojulone kesunu chedinchaaru. ninditula nunchi maayamaina bangaaraanni swaadheenam chesukunnaru.